Òscar Briz porta la seua gira Amor & Psicodèlia  en temps de virus presentant un so conceptual
01 de març 2023

![](/media/lghlsplg/c_musicaoscarbriz.png?width=449&height=497)

El proper dissabte, 4 de març, el cantant, guitarrista i autor valencià Òscar Briz (l’Alcúdia, 1965) presenta el seu últim treball. _Amor & psicodèlia en temps de virus_. Un concert de música en valencià que tindrà lloc al Centre Cultural Mario Monreal de Sagunt a les 20 h.

_Amor & psicodelia_ és un àlbum de cançons que podria catalogar-se d’obra conceptual al voltant dels temes que inicien el seu títol. En gran mesura, les lletres canten experiències d’exploració psicodèlica i diferents aspectes del que entenem per amor. Van ser treballades en un context de confinament solitari al paratge on viu Òscar Briz, un peculiar però no per això menys dolorós trencament vital.

Este treball està premiat com a Millor disc de rock a la XVI edició dels Premis Ovidi i, poc després, amb dos nous premis a la IV edició dels Premis Carles Santos de la Música Valenciana: al Millor disc de cançó d’autor i Millor cançó per _La llum es presenta si la crides_.

El preu de l’entrada per a este espectacle és de 7 euros, i es pot adquirir en [https://www.servientradas.com/espectaculo/AYUNTAMIENTO\_DE\_SAGUNTO/3/amor-and-psicodelia-en-temps-de-virus.html](https://www.servientradas.com/espectaculo/AYUNTAMIENTO_DE_SAGUNTO/3/amor-and-psicodelia-en-temps-de-virus.html). Este concert forma part de la programació d’hivern de la delegació de Cultura de l’Ajuntament de Sagunt.

*   [](http://www.facebook.com/sharer.php?u=https://aytosagunto.es/va/actualitat/oscar-briz-porta-la-seua-gira-amor-psicodelia-en-temps-de-virus-presentant-un-so-conceptual/ "Facebook")
*   [](http://twitter.com/share?url=https://aytosagunto.es/va/actualitat/oscar-briz-porta-la-seua-gira-amor-psicodelia-en-temps-de-virus-presentant-un-so-conceptual/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/oscar-briz-porta-la-seua-gira-amor-psicodelia-en-temps-de-virus-presentant-un-so-conceptual/ "Linked In")
*   [](mailto:?body=https://aytosagunto.es/va/actualitat/oscar-briz-porta-la-seua-gira-amor-psicodelia-en-temps-de-virus-presentant-un-so-conceptual/)